GA Iris Oifigiúil an Aontais Eorpaigh C NaN/1

Ráitis a bhaineann le Rialachán (AE, Euratom) Uimh. 966/2012 ó Pharlaimint na hEorpa agus ón gComhairle an 25 Deireadh Fómhair 2012 maidir leis na rialacha airgeadais is infheidhme maidir le buiséad ginearálta an Aontais (1)

2012/C 329/01

Ráiteas ón gComhairle maidir le hAirteagal 34 agus maidir le hAirteagal 40 faoi threoir Chás C-77/11 na Cúirte Breithiúnais

“Meabhraíonn an Chomhairle go mbeidh téacs comhaontaithe an Rialacháin Airgeadais gan dochar do na saincheisteanna a ardaíodh i gcás C-77/11 maidir le buiséid a ghlacadh agus a fhoilsiú. Déanfar an téacs comhaontaithe sin a athbhreithniú, más gá sin, chun é a bheith ar aon dul le breithiúnas na Cúirte Breithiúnais sa chás sin.”.

Ráiteas ón gCoimisiún maidir le hAirteagal 59(5) agus (6)

“Deimhníonn an Coimisiún

— maidir le faisnéis a chur faoi bhráid an Choimisiúin ar bhonn bliantúil dá bhforáiltear in Airteagal 59(5) go dtugann sé léargas, inter alia, maidir leis na cuntais ar an gcaiteachas tabhaithe le linn na tréimhse tagartha mar a shainmhínítear sna rialacha earnáilsonracha;

— go bhfuil an tíolacadh faisnéise sin ar leithligh ón nós imeachta um scrúdú agus glacadh na gcuntas dá bhforáiltear in Airteagal 59(6)

"Ní dhéanann an Rialachán Airgeadais réamhbhreithiúnas ar na rialacha mionsonraithe maidir leis na cuntais a scrúdú agus glacadh leis na cuntais ná na rialacha mionsonraithe maidir le dúnadh an chaiteachais a bheidh le sainiú sna rialacha earnáilsonracha".”

Ráiteas ón gCoimisiún maidir leis an spriocdháta do na maidir leis an bhfaisnéis a bheidh ag teastáil a bheith á tíolacadh ag na Ballstáit faoi Airteagal 59(5)

“Ciallaíonn an fhaisnéis bhliantúil a bheith á tíolacadh tar éis an 15 Feabhra cur siar comhfhreagrach ar an spriocdháta chun síniú a dhéanamh ar thuarascálacha gníomhaíochta bliantúla na Stiúrthóirtheachtaí Ginearálta lena gcuirtear chun feidhme cistí Aontais faoi mbainistíocht roinnte agus cur siar maidir lena dtarchur chuig an gCúirt Iniúchóirí i gcomhthéacs a thuarascála bliantúla. Dá bhrí sin, déanann sé tíolacadh tráthúil achoimre na dtuarascálacha bliantúla do Pharlaimint na hEorpa agus don Chomhairle faoin 15 Meitheamh mar a fhoráiltear in Airteagal 66(9) agus na barúlacha ón gCúirt Iniúchóirí, i gcomhréir le hAirteagal 162(1) a chur i gcontúirt.”

Ráiteas ón gCoimisiún maidir le hAirteagal 59Airteagal 59(5), fomhír dheiridh

“Meabhraíonn an Coimisiún, mar a fhoráiltear le hAirteagal 59Airteagal 59(1) den Rialachán Airgeadais, go n-urramóidh sé prionsabal an neamh-idirdhealaithe agus a fhreagrachtaí maidir le cur chun feidhme an bhuiséid faoin mbainistíocht roinnte á gcomhlíonadh aige. Dá réir sin, ní bheidh aon iarmhairtí maidir le scrúdú agus measúnú an Choimisiúin ar an doiciméadúchán a sholáthraítear faoi Airteagal 59(5) ann de bharr dearbhú deonach ó Bhallstát agus arna shíniú ar an leibhéal iomchuí náisiúnta nó réigiúnach a bheith in easnamh.”

Ráiteas ón gCoimisiún maidir le hAirteagal 77(3) a chur i bhfeidhm i leith na gCistí Struchtúrtha

“Cibé uair a dhéanann Ballstát na mírialtachtaí a bhrath agus a cheartú as a stuaim féin, féadfaidh sé an ranníocaíocht ó na Cistí a cuireadh ar ceal laistigh den chlár oibríochtúil lena mbaineann a athúsáid, ach amháin i gcás aon oibríochta a bhí ina ábhar don cheartú nó, i gcás ina ndéantar ceartú do mhírialtacht shistéamach, maidir le haon oibríocht a ndearna an earráid shistéamach difear di.”

Ráiteas ón gCoimisiún maidir le ceartuithe airgeadais trí eachtarshuíomh an Choimisiúin faoi threoir Airteagal 77(4)

“I gcás inar féidir sin, déanfar na ceartúcháin airgeadais a ríomh ar bhonn na méideanna a caitheadh go míchuí. Deimhníonn an Coimisiún go rachaidh sé i muinín ceartuithe eachtarshuite nó ceartuithe ar ráta comhréidh sa chás nach féidir, le hiarracht chomhréireach, na méideanna a caitheadh go míchuí a chainníochtú go beacht, agus sa chás sin amháin.”

Ráiteas ón gCoimisiún maidir le laghdú nó gnóthú deontais i gcás earráid nó mírialtacht shistéamach nó athfhillteach i gcás tairbhí deontais – eachtarshuíomh faoi threoir Airteagal 135(6)

“Deimhníonn an Coimisiún, i gcás earráidí nó mírialtachtaí sistéamacha nó aisfhillteacha atá cruthaithe a bheith á ndéanamh ag tairbhí, go bhféachfar ar na méideanna a bheidh le laghdú nó le gnóthú trí eachtarshuíomh mar réiteach na dídine deiridh. I gcás inar féidir sin, déanfar na méideanna a bheidh le laghdú nó le gnóthú a ríomh ar bhonn na ráiteas athbhreithnithe airgeadais arna dtíolacadh ag an tairbhí. Déanfar eachtarshuíomh an ráta um laghdú nó um ghnóthú sa chás, agus sa chás sin amháin, nach féidir nó go bhféadfadh sé deacracht shuntasach riaracháin a chruthú don tairbhí méideanna na gcostas incháilithe a chainníochtú go beacht. Ina theannta sin, deimhníonn an Coimisiún go scrúdóidh an Coimisiún go cuí, sula gcinnfear aon laghdú nó aon ghnóthú, aon mhodh nó ráta malartach cuí-réasúnaithe arna mholadh ag an tairbhí.”

Ráiteas ón gCoimisiún maidir le hincháilitheacht CBL neamh-inghnóthaithe faoi threoir phointe (c) d'Airteagal 126(3)

“Deimhníonn an Coimisiún, mar a chuirtear in iúl in Airteagal 121(2)(e), maidir leis na forálacha de Theideal VI - lena n-áirítear Airteagal 126(3)(c) maidir le hincháilitheacht CBL neamh-inghnóthaithe – nach bhfuil feidhm acu maidir le caiteachas arna chur chun feidhme faoin mbainistíocht roinnte de réir bhrí Airteagal 58(1)(b) agus Airteagal 59.”

Ráiteas ón gCoimisiún maidir leis an gcairdeasacht do chistí iontaobhais an Aontais faoi threoir Airteagal 187(8)

“Deimhníonn an Coimisiún

— go mbeidh cruthú cistí iontaobhais an Aontais cuí-údaraithe i dtéarmaí bhreisluach idirghabháil agus bhreisíocht an Aontais;

— go ndéanfar na dréachtchinntí chun na cistí iontaobhais an Aontais a chruthú, a fhadú agus a leachtú a chur faoi bhráid an nós imeachta scrúdúcháin i gcomhréir le forálacha na mbunghníomhartha ábhartha.”

Ráiteas ón gCoimisiún maidir le hiasachtaí faoi threoir Airteagal 203(8)

“Cuireann an Coimisiún i bhfios go láidir nach bhfuil úsáid iasachtaí um fháil foirgneamh contrártha do phrionsabal na cothromaíochta de réir Airteagal 14 den Rialachán Airgeadais. Is oibríocht seachbhuiséid é cistí a fháil ar iasacht: Ní dhéantar méid an na hiasachta a thaifeadadh sa bhuiséad mar ioncam agus ní dhéantar méid iomlán an fhoirgnimh a thaifeadadh mar chaiteachas. Ní dhéanfar ach amháin na tráthchodanna bliantúla a bheidh le híoc leis an mbanc a áireamh mar chaiteachas arna chomhlánú leis an mbuiséad riaracháin bliantúil (ioncam). Ó thaobh na cuntasaíochta de, ní mhaoiníonn an iasacht caiteachas buiséid, ach maoiníonn sí fáil sócmhainne.. Déantar an iasacht (fiachas) a chúiteamh le luach an fhoirgnimh (sócmhainn) Dá bhrí sin, ní chruthaítear easnamh leis na hiasachtaí chun foirgnimh a fháil.”

Ráiteas ó Pharlaimint na hEorpa

“Measfar gur ioncam sannta seachtrach faoi Airteagal 18 den Rialachán Airgeadais a bheidh sa tsuim EUR 85,9 milliún arna aisíoc ag an mBeilg chuig Parlaimint na hEorpa ag tús 2010 agus arna cur in áirithe do thionscadail tógála.”

(1) IO L 298, 26.10.2012, lch. 1.